ФокIадэм и I-м ирихьэлIэу хьэзыр хъунущ

«Дэтхэнэ сабийми и ехъулIэныгъэ» къэрал проектым хыхьэу Къэбэрдей-Балъкъэрым щагъэзащIэ еджапIэхэм физкультурэмрэ спортымрэ щIэблэм зыщыхуагъэсэн папщIэ зыхуеинухэмкIэ къызэгъэпэщыным хуэунэтIа программэ.
А мурадхэм тригъэкIуэдэну республикэм къыIэрыхьащ сом мелуан 32,5-рэ. А программэм хыхьэу зэрагъэпэщыжынущ къуажэхэмрэ къалэ мыинхэмрэ дэт курыт еджапIэхэм я спорт залхэр.
КъБР-м ЦIыхухэр егъэджэнымкIэ, щIэныгъэмрэ щIалэгъуалэм я IуэхухэмкIэ и министерствэм къызэритамкIэ, мы зэманым и кIэм нагъэблэгъащ курыт еджапIэ I7-м я спорт зал 20-р зэгъэпэщыжыным хуэунэтIа лэжьыгъэхэр. ЕджапIитIым спорт залхэм ягъусэу зыхуей IэмэпсымэхэмкIэ къыщызэрагъэпэщ щIыбым щащIа спорт утыкухэри.
Зэгъэпэщыжыныгъэ лэжьыгъэ псори гъэ еджэгъуэщIэм щIидзэжыным и пэ къихуэу яухыну я мурадщ.

КъБР-м и Iэтащхьэмрэ Правительствэмрэ я пресс-IуэхущIапIэ.
